Folkalender

Songs For Iris
2023-09-07 20:00 - 22:00 (Europe/Helsinki) | KulturØen Middelfart, Havnegade 6, Middelfart, 5500
SONGS FOR IRIS
Songs for Iris er en dansk kvintet som bevæger sig indenfor folk/pop/americana-genren. Det, der definerer orkesteret, er de eksperimenterende vokalarrangementer imellem Heidi Mattsson, Jakob Ambeck Vase og Mads Nyland. Sangernes forenede klang kan noget helt specielt, og akkompagneres smukt af to akustiske guitarer, violin (Gertrud Joyce Borchsenius), bas (Torben W. Pedersen) og cajon. For publikum venter en stor musikalsk og lyrisk oplevelse. De originale sange byder på tanker omkring livet og kærligheden, som fortælles i både melankolske som letsindige stemninger. Bandet kommer helt ud over scenekanten, og venskabet imellem medlemmerne skinner igennem i form af humørfyldte anekdoter og til tider drillende provokationer.
Baggrund
Songs for Iris har eksisteret siden 2008, hvor de tre sangere mødte hinanden på universitetet. Efter en del koncertaktivitet i Danmark udgav Songs for Iris EP’en Tales & Lies i 2012. Den udvidede bandets rækkevidde til Irland og Skotland, hvor bandet siden har turneret stort set hvert år. EP’ens single Fighting Life Alone fik airplay på P4 og P5, hvilket bevirkede, at sangerinde Heidi Mattsson kom med i det prestige-fyldte projekt Udenfor Sæsonen, hvor hun delte scene med Steffen Brandt, Annisette, Per Vers, Gustaf Ljunggren og Cæcilie Trier. EP’en blev efterfulgt af debutalbummet Let’s Begin i 2015, som også smed nogle radiosingler af sig. Begge singler har tilhørende musikvideoer, hvor Valleys over Mountains især er nævneværdig. Videoen er lavet i samarbejde med videoproducent Julie Malmstrøm og handler om, hvordan man selv kan præge sit liv i en positiv retning. Dette udspiller sig i en festlig parade gennem Nørrebro og i en dansescene, hvor man oplever den populære swingdans Lindy Hop. Yderligere har bandet og Julie Malmstrøm arbejdet sammen om at skabe fokus omkring hjemløshed i Danmark, hvilket har udmundet sig i en video til bandets sang Homeless, der udkom i efteråret 2015 i forbindelse med ”hjemløsedagen”. Seneste fulde album fra bandet er udgivelsen Mending fra 2016. Mending er en utrolig personlig plade for bandet. Det overordnede tema på pladen er tab, og hvordan samme både kan bringe mørke og lys med sig.
Hvem er Iris?
Iris var Heidi Mattssons mormor. Hun inspirerede, som den første, sangerinden, i en meget ung alder, til at skrive sine egne sange. Hver gang Heidi besøgte Iris, medbragte hun et kassettebånd, hvorpå hun havde indspillet nye kompositioner. Da Iris gik bort, fik hun flere af båndene med sig i graven. Da perkussionisten, Jakob Ambeck Vase, ved et tilfælde foreslog bandnavnet Songs for Iris virkede det hele til at gå op i en højere enhed, og bandet viderefører på en måde Iris’ idé i deres indspilninger og udgivelser.

Andreas Tophøj og Rune Barslund – Cafe Fabers
2023-09-08 00:00 | Cafe Fabers, Hestehave 22, Ryslinge, 5856
Andreas Tophøj og Rune Barslund er to stærke navne i dansk folkemusik. De to etniske jyder optræder med violin, accordeon, bratsch, whistle og vokal. I flere år har de lagt publikum ned for deres fødder på spillesteder og festivaler i hele Skandinavien, Storbritannien, Irland, og Tyskland. Bl.a. har store internationale festivaler som Tønder Festival, Celtic Connections og Kaustinen Festival nydt godt af duoens musik.
Andreas og Rune trækker på musiktraditioner fra danmark og andre nordatlantiske kyster. Gennem lange rejser og ophold i Irland, Amerika og Finland har frugtbare møder med keltiske og nordiske musikere og musikkulturer fundet sted. Resultatet er en musik der spejler det nordiske vejr, med strid blæst, piskende regn og himmelblå opklaring. I dette karske rum finder musikken varmen, hvirvler, gløder og bliver ekstatisk og undertiden inderlig. Sådan er også deres originale repertoire, når de to musikalske historiefortællere inviterer på rejse i et flot og medrivende sammenspil.
Der findes ikke hjemmeside for arrangementet, men der kan findes yderligere info på: https://www.facebook.com/events/271430778540645

JULEBAL
2023-09-08 19:00 - 22:30, 2023-09-15 19:00 - 22:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Fredag den 16. december kl. 19.00 i festsalen på Østervangsskolen, Astersvej 15,
4000 Roskilde.
Der bliver spil til dans ved gæsteorkestret Folkets Hus Spillefolk og
ved Roskilde Spillemandslaug. I år også ved Kristian Bugge og Mette Kathrine Jensen
Stærk.
Gratis entré for musikere i Folkets Hus Spillefolk og medlemmerne i Roskilde
Spillemandslaug og Roskilde Folkedanserlaug. Entré for gæster er 50 kr.
Der er gratis te/kaffe og kage i pausen. Øvrige drikkevarer kan betales via
MobilePay.
www.lirumlarum.dk/onewebmedia/-RFL/julebal 16122022.pdf

Svantes Viser 50 år m/Halfdanskerne
2023-09-08 20:00 - 22:00 | Haslev Bibliotek, Mødesalen, Jernbanegade 62, Haslev, 4690
I 1973 indspillede Benny Andersen og Povl Dissing det legendariske album Svantes viser, baseret på bogen af samme navn. Det fejrer HALFDANSKERNE ved at tage landet rundt i hele jubilæumsåret med deres egen live-version af dansk visemusiks vigtigste udgivelse.
Mads Westfall (guitar og sang), Lars Grand (harmonika og sang) og Rasmus Vennevold (kontrabas) har siden 2008 optrådt med gennemarbejdede, spektakulære og energiske fortolkninger af danske digteres sange, og udgivet fem albums. Populariteten nåede nye højder i 2015 med deres 100 års hyldestshow til Halfdan Rasmussen, og siden har der været fulde huse og stående ovationer ved deres mange koncerter.
HALFDANSKERNE består af tre karismatiske og meget forskellige karakterer, som tilsammen udgør en yderst underholdende enhed. Trioen er med deres nærvær, musikalitet og humor de helt rigtige til at markere 50-året for Svantes viser. De tager udgangspunkt i det originale værk, og formidler samtlige sange med dyb respekt og masser af fornyelse.
Det bliver en uforglemmelig koncert-oplevelse, når Danmarks bedste viseorkester i 2023 spiller Svantes viser. Bestil med det samme.
Vores koncerter er støttet af Statens Kunstråd og Faxe Kommune

Koncert med Søren Krogh Duo
2023-09-08 20:00 - 22:30 | Kulturhuset Rejsestalden., Hovedgaden 29a, Jægerspris, 3630
En nordjysk sanger, sangskriver og historiefortæller går man sjældent fejl af. Som koncertnavn er Krogh altid en stor musikalsk oplevelse, og selv om arven som historiefortæller kan være tung at løfte, så formår han bare med sine historier og sange at komme hele vejen rundt: Det er først og fremmest sjovt, det er nærværende og det er historier, som publikum genkender sig selv i.
Krogh har med sine mere end 2000 koncerter og 10 albums fastslået sin status som en af branchens bedste historiefortællere. Han modtog desuden en Danish Music Award Folk i 2013 som årets sangskriver og endnu en i 2016 som årets sanger. Og senest i 2021 modtog han hædersprisen, ”Opmuntringsprisen” for sit lange virke med dansk sangskrivning.
Med sig i Rejsestalden denne aften har Søren Krogh Janus Beckmann. Spring på! – Turen går til Vendsyssel!

Mirja Klippel
2023-09-09 13:30 | Haastrup Kirke, Pilekrogen 5, Faaborg, 5600
Med en stor stemme, et inderligt klangunivers og en sans for at skrive sange, der forbinder personlige erfaringer med billeder fra den nordiske natur, har den finske sangskriver og sanger markeret sig som et særlig talent på den alternative folk-scene.
Allerede hendes debut-EP Lift Your Lion (2016) indbragte den københavner-baserede musiker en Danish Music Award Folk som Årets Sangskriver. Siden har hun turneret flittigt i Danmark, såvel som resten af Europa og Nordatlanten, ligesom hun i 2018 udsendte det roste fuldlængde-album River of Silver. Hendes seneste album, Slow Coming Alive, fik tre nominationer ved Danish Music Awards Roots i 2021.
Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin faste medmusiker Alex Jønsson, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Line up:
Mirja Klippel: sang, guitar & waldzither
Alex Jønsson: guitar, kor

Koncert og Spillemandsbal
2023-09-09 19:00 - 23:00 | Fredericia Gymnasium, Nørrebrogade 68, Fredericia, 7000
Koncert med Spillemandsgruppen RASMUS og Spillemandsbal med “spillemandskursister fra eftermiddagens workshop” under ledelse af Bent Melvej Nielsen, Michael Sommer og Ove Andersen

Zenobia
2023-09-10 10:30 - 13:30 | Vemmelev Kirke, Slagelse Landevej 121, Vemmelev, 4241
Zenobia spiller til Høstgudstjenesten i Vemmelev Kirke kl. 10.30.
Dernæst er der frokost i Sogneladen (Fruegade 19, 4241 Vemmelev), og efterfølgende spiller Zenobia en lille afrundende koncert i Sogneladen kl. 13.00 – 13.30.

Søndagsdans på Museum Rebild
2023-09-10 14:00 - 17:00, 2023-09-17 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Basco feat. Jullie Hjetland
2023-09-12 20:00 - 21:30 | Fermaten, Smallegade 4, Herning, 7400
Basco er en drik fra folkemusikkens friske kilder, der fører dig ind gennem toner og tekster, og får dig til at vågne og se.
Bascos gnistrende spil, Jullies fortryllende stemme og en håndfuld skandinaviske forfattere har givet gamle nordiske viser liv på ny og forløser de hvirvlende melodier: med stemninger fra hurtige skotske reels, flyvende norske hallingdanse, polkaer under den danske sommer og fortællinger fra de dybe svenske skove. Gennem den vilde strøm af inspiration glimter også alskens musik, som de fem musikere har oplevet, dyrket og elsket.
Den nordiske kvintet har modtaget flere priser indenfor DMA Folk og optrådt på en række internationale festivaler: bl.a. Tønder Festival, Folk Baltica, Brosella Jazz & Folk og Førde Festival. Den skotske multiinstrumentalist Hal Parfitt Murray, de danske spillemænd, Andreas Tophøj og Anders Ringgaard, den virtuose svenske citternist Villads Hofmann og den forunderlige dansk/norske sangerinde Jullie Hjetland fortolker sagn og myter fra det gamle Norden så det damper af frygt og spænding, kærlighed og had, glæde og sorg.

Basco & Jullie Hjetland på Fermaten
2023-09-12 20:00 - 22:00 | Fermaten, Smallegade 4, Herning, 7400
Basco er en drik fra folkemusikkens friske kilder, der fører dig ind gennem toner og tekster, og får dig til at vågne og se…
Bascos gnistrende spil, Jullies lysende stemme og en håndfuld skandinaviske forfattere har givet gamle nordiske viser liv på ny og forløser de hvirvlende melodier: med stemninger fra hurtige skotske reels, flyvende norske hallingdanse, polkaer under den danske sommer og elverpigernes ekko i de dybe svenske skove. Gennem den vilde og skønne strømmende inspiration glimter også alverdens musik, som de 5 musikere har hørt, spillet, danset, dyrket og elsket.

Mette Kathrine, foredrag i Horsens
2023-09-13 10:00 - 12:00 | Ternevej 83, Ternevej 83, 8700 Horsens
Fra Thy til Christiania
Jeg brugte et år på at besøge 80 forskellige spillefolk – fra Thy til Christiania; det vil jeg fortælle om. Og om hvordan uddød vendsysselmusik pludselig var levende i Iowa. Jeg vil berette om selvoplevede spillemandshistorier, men man kan jo også arve historier, så nogle af de mest markante afdøde spillemænd vil også optræde i mine fortællinger og musik.

Kom og dans
2023-09-13 19:00 - 22:00 | Kulturmaskinen Odense, Farvergården 7, Odense, 5000
Folkemusiklauget Fynboerne spiller op til dans og alle er velkomne til at danse med. Allerede kl 18.30 kan du komme og lære nogle grundtrin så du lettere kan være med når ballet starter

Onsdagsdans i Holstebro
2023-09-13 19:30 - 21:30 | Folkedanserhuset Holstebro, Banetoften 42, Holstebro, 7500
Vores kontakter med Norge, Sverige, Tyskland og Irland har givet os mange fine danse. Det er danse som vi her giver videre. Kom endelig selv om du ikke har en dansepartner. Vi sørger for, at du kommer ud at danse.
Det er pardanse, 2-parsdanse, 3-parsdanse, kvadrilledanse, rækkedanse, kredsdanse + lidt andet. Vi blander de udenlandske danse med en del danske, for at ikke alt bliver nyt.
Vi skal bl.a. arbejde med dansens udtryk og karakter, skæve taktarter og improvisation.
Krav: Man skal kunne danse polka, vals, totrin, hopsa og enten hambo eller sønderhoning, men man behøver ikke at være verdensmester.
Vores motto er: Det skal være sjovt at danse – og jo mere man kan, jo sjovere bliver det.
Katrine og Jørgen
Instruktører: Katrine Jakobsen og Jørgen Eskild Larsen
Musik: Jørgen Nickelsen
Tid: Onsdag aften kl. 19.30 – 21.30
Start: 6. september 2023
Vi danser hver onsdag til og med marts måned.

Mirja Klippel
2023-09-13 20:00 | Maskinhallen, Frederikshavn, Skolegade 8, Frederikshavn, 9900

Morten Alfred & Vingården i Metronomen
2023-09-14 19:30 - 21:30 | Metronomen, Godthåbsvej 33, Frederiksberg, 2000
Vingårdens musik tager udgangspunkt i den prisbelønnede guitarist Morten Alfred Høirups nodebog, ’Ingela’s Waltz – 25 New Danish Folk Melodies’, som udkom i sommeren 2022, og i musik som de tre musikere skriver sammen.
Musikken til nodebogen har Høirup komponeret i løbet af de seneste 25 år, de nyeste så sent som i 2020, og mange af melodierne er blevet spillet og videreudviklet på spillesteder og festivaler i store dele af verden. Høirup modtog i 2004 en Danish Music Award i kategorien ’Årets Danske Folk Komponist’.
I trioen Morten Alfred & Vingården forarbejdes og forædles både ældre og velmodnede kompositioner og perlende friske melodier. Efterfølgende deles musikken og sangene i samspil med publikum til såvel koncert som dans.
Redskaberne på Vingården er sopran- og barytonsaxofon, violin, mundharmonika og guitar, og musikken er præget af de medvirkende musikeres baggrund i genrer som Barok musik, Jazz, Folkemusik, Kirkemusik, Balkan, Skiffle, Bryllupsmusik og meget mere.

Mirja Klippel feat. Vesselil
2023-09-14 20:00 | Kulturcenter Jammerbugt, Søparken 2, Aabybro, 9440
Med en stor stemme, et inderligt klangunivers og en sans for at skrive sange, der forbinder personlige erfaringer med billeder fra den nordiske natur, har den finske sangskriver og sanger markeret sig som et særlig talent på den alternative folk-scene.
Allerede hendes debut-EP Lift Your Lion (2016) indbragte den københavner-baserede musiker en Danish Music Award Folk som Årets Sangskriver. Siden har hun turneret flittigt i Danmark, såvel som resten af Europa og Nordatlanten, ligesom hun i 2018 udsendte det roste fuldlængde-album River of Silver. Hendes seneste album, Slow Coming Alive, fik tre nominationer ved Danish Music Awards Roots i 2021.
Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin faste medmusiker Alex Jønsson, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Line up:
Mirja Klippel: sang, guitar & waldzither
Alex Jønsson: guitar, kor
Vesselil
Clara Tesch – violin, brastch, & sang
Elisabeth Dichmann – violin & sang
Maja Aarøe Freese – femstrenget cello & sang

Basco & Jullie Hjetland på ALFA
2023-09-14 20:00 - 22:00 | Vesthimmerlands Musikhus ALFA, Jyllandsgade 54, Aars, 9600

Basco & Jullie Hjetland på Momentum
2023-09-15 08:00 - 17:00 | Teater Momentum, Ny Vestergade 18, Odense, 5000

Dansting
2023-09-15 19:30 - 22:30 | Osramhuset, Valhalsgade 4, København, 2200 N
Dansting med De Finurlige og Mandagsorkestret.
Tingluti inviterer til Dansting fredag d. 15. september kl. 19.30 – 22.30
med danske, nordiske og internationale danse med orkestrene:
Finn og de finurlige: kl. 19.30 – 20.45
Mandagsorkestret kl. 21.15 – 22.30
i Osram huset i Valhalsgade 4 på 1. sal
Døren er låst, så ring på den opsatte dørklokke eller på mobilnummeret, så kommer vi og åbner døren
Det er gratis at deltage.
Der kan købes brød, øl og vand til rimelige priser.
Hvis du holder af at danse og er nysgerrig på at lære nyt, er det en
oplagt mulighed. Det er ikke nødvendigt at have en partner for at deltage.

Dansebal i Roskilde
2023-09-16 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Åbningsbal 2023 d. 16. september kl. 19.30 i festsalen på Østervangsskolen med Roskilde Spillemandslaug og det
professionelle orkester er KV23, der består af Thomas Egelund, Per Darger og Lone Darger på violin, Peter Eget på harmonika og Steen Dahl på bas.
Det korte orkesternavn er relateret til stiftelsen af orkestret hos Thomas på K….V…vej nr. 23. Dette orkester spiller folkemusik til dans når det er bedst.
Se mere om de 2 orkestre og om det fulde program:
https://lirumlarum.dk/onewebmedia/-RFL/%C3%85bningsbal%2016.09.2023%20%281%29.pdf

Dalapolska med Anders Bjernulf og Johan Nylander
2023-09-16 13:00 - 23:30 | Kølstrup Forsamlingshus, Kertinge Bygade 83, Kerteminde, Fyn, 5300, Danmark
Danse- og spilledag med workshops med polskadans og -musik.
Vi får besøg af de kompetente rigsspillemænd Anders Bjernulf og Johan Nylander fra Rättvik.
Vi vil spille og danse forskellige polskaer, fx fra Rättvik, Bingsjö, Boda og Orsa.
Danseinstruktør er Birthe Jørgensen og Christian Ludvigsen fra Aarhus.
Anders Bjernulf er primært solospillemand og spiller melodier fra området omkring Rättvik.
Lyt fx her https://www.youtube.com/watch?v=cjv1NcrhFYQ
Anders’ læremestre har været Pål Olle, Päkkos Gustaf og Pers Hans Olsson. Anders har indspillet flere CDer, både som solist og sammen med andre. CDen ”Pål Olles väg” från 2003, med Fredrik Lindh og Lars-Gunnar Björklund, tilhører allerede en af den klassikerne i svensk folkemusik.
Glæd jer til en dejlig dag med svenske polska varianter fra Dalarna. Der vil være workshops med forskellige dalapolskor med musik og dans fx Rättvikspolska, Bingsjöpolska, Bodapolska og Orsapolska.
Tilmelding til middag skal ske senest 14 dage før til Jørgen Andkær på mobil 20411154 eller mail andkaer56@gmail.com eller indbetaling af deltagergebyr på MobilePay på mobil 20411154 eller Reg.nr. 8113 Kontonr. 1298315.
Program for dagene med værksteder:
Kl. 13-17.30: Spille- og danseworkshops med kaffepause
Kl. 18-19: Middag kaffepause
Kl. 19.30-23.30: Bal
Pris for workshop kr. 100,-
Pris for bal kr. 100,-
Pris for middag kr. 125,-
Øl, vand, vin, kaffe, the, kage, m.m. kan købes til billige priser.
Det er også muligt kun at deltage i ballet eller workshops.
Begrænset antal deltagere på workshop: Først til mølle-princip!
Glæd jer til en dejlig dag med svenske polskavarianter fra Dalarna.
Vi ses i Kølstrup!
Arrangementet er støttet af Statens Musikråd, Clara Lachmanns Stiftelse og Fondet til Dansk-Svensk Samarbejde.

Cara
2023-09-16 20:00 - 22:00 | Metronomen – Copenhagen Folk Club, Godthåbsvej 33, Frederiksberg, 2000
En underholdende aften med trad irsk, skotsk, keltisk musik på en energisk og flot måde med fine popstrejf og nu-folk. De tysk/irske musikere har i over 15 år begejstret publikum verden over med deres musik, sang og charme. Sikke et show.

Basco – Familiekoncert I Præstø
2023-09-17 11:00 - 12:00
Med virtuositet, nærvær og pulserende energi tager det prisvindene folk og roots band Basco dig med på en autentisk, musikalsk rejse. De forener på fornemmeste vis skandinavisk, engelsk, keltisk og amerikansk tradition og gør det til deres helt egen, originale lyd med sprøde arrangementer og intensitet i særklasse.
Koncerten er en familiekoncert, hvor alle er velkommen. Man inviteres med på en musikalsk rejse, præsenteres for mange forskellige instrumenter og får en indføring i akustisk musik
For info om sted hold øje med hjemmesiden

Mirja Klippel
2023-09-17 15:00 | Studenterhus odense, Amfipladsen 6, Odense, 5000

Zenobia
2023-09-17 16:00 - 17:15 | Sønderbro Kirke, Bygholm Parkvej 1, Horsens, 8700
Koncert med danske viser og sange samt Zenobias egne numre.
Varighed 60-70 min. uden pause.

Andreas Tophøj og Rune Barslund – Høstgudstjeneste i Lyngå Kirke
2023-09-17 17:00 - 19:00 | Lyngå Kirke, Lyngåvej 86a, Hadsten, 8370
Høstgudstjeneste samt en lille koncert ved den efterfølgende fællesspisning.
https://www.hadstenstorpastorat.dk/begivenhed/17-9-2023-gudstjeneste-lyngaa-kirke-14-31827

Cara (DE/SCO/IE)
2023-09-19 19:30 - 23:00 | Baltoppen LIVE, Baltorpvej 20, Ballerup, 2750
Multinationalt eminent keltisk band
Med irsk, skotsk og tysk repræsentation turnerer Cara, på 20’ende år, verden over med sine unikke fortolkninger af skotske og irske klassikere samt selvskrevne originale keltiske numre.
Med to kvinder i front kombinerer bandet sang, klaver, violin, uilleann pipes, guitar, harmonika og håndtrommen bodhrán med en karismatisk sceneoptræden.
De har været hovednavne på de største irske festivaler og fået publikums fødder til at vippe kraftigt i USA, Australien, Tyskland, Irland, Skotland, England, Frankrig, Holland, Belgien, Østrig, Schweitz og Danmark.
Med flere priser, seks studie- og to livealbums i bagagen kan publikum se frem til en koncert, hvor det bliver svært at sidde helt stille.
Line-up:
Gudrun Walther (DE) – lead vocals, fiddle, diatonic accordion
Kim Edgar (SCO) – lead vocals, piano
Simon Pfisterer (DE) – uilleann pipes
Jürgen Treyz (DE) – guitar, dobro, backing vocals
Aimée Farrell Courtney (IE) – bodhrán
They sound like a whole festival wrapped up in one band!”
BBC Radio Scotland
“Strong on emotion, story and poetry … impressive, dramatic and accomplished.”
Folk Radio UK
“Cara affirms its well-deserved reputation as an outstanding concert band, and the collective energy is prodigious.”
Boston Irish Reporter
“German/Scots aggregation Cara work best in the live arena, their amphidexterous [sic] abilities and musical knowhow working to their advantage … Great.”
fRoots
“Cara Live neatly bookends the band’s recent arrivals, developments and musical evolution with grace and style. Well done all.”
Living Tradition
“Cara sound like Cara – there can’t be a higher recommendation.”
Folker! Magazine
150,-
Siddepladser på balkon
Skotsk/Irsk Musikscene
Menu kan tilkøbes (fra kl. 18:00):
Dansk svinemørbrad stegt med rosmarin og timian. Dobbelt bagt kartoffel med bacon. Serveres med sæsonens grønt: 165,-
Denne koncert er en del af ’Skotsk & Irsk Musikscene’, der præsenterer 10 keltiske folkemusikkoncerter i sæsonen fra september til maj – på tirsdage ca. én gang om måneden. Årskortbillet for sæson 2023/2024 kan købes her for 600,- indtil nytår: https://baltoppen.billetten.dk/index/eventdetails/eventno/114158
